open-index/open-wikipedia-markdown huggingface dataset:
Ստեփան Եսայան (այլ կիրառումներ)

**Ստեփան Եսայան** անունը կարող է վերաբերել հետևյալ անձանց.

* Ստեփան Եսայան (պատմաբան) (1929-2006), հայ պատմաբան, հնագետ,պատմական գիտությունների դոկտոր, պրոֆեսոր։
* Ստեփան Եսայան (ֆիզիկոս) (1947), հայ ֆիզիկոս, ֆիզիկամաթեմատիկական գիտությունների դոկտոր, պրոֆեսոր։
Սամվել Հակոբյան (ֆուտբոլիստ)

**Սամվել Հակոբյան** (), հայ ֆուտբոլիստ, հանդես է գալիս հարձակվողի դիրքում։ Սամվելը Դիլիջանի «Իմպուլս» ֆուտբոլային ակումբի խաղացող է։

## Ակումբային կարիերա
Հակոբյանը իր սպորտային կարիերան սկսել է «Բանանց» ֆուտբոլային ակումբում։ Հետագայում պայմանագիր է ստորագրել, հանդես գալու Հայաստանի առաջին լիգային։

2009 թվականը անցկացրել է «Բանանց-3» ֆուտբոլային ակումբի կազմում, իսկ 1 տարի անց «Բանանց-2»-ում։

2011 թվականին Սամվելը առաջարկ է ստացել Դիլիջանի «Իմպուլս» ֆուտբոլային ակումբից, խաղալու «Իմպուլսում», որին Սամվելը համաձայնվել է։ Նորամուտը նշել է հուլիսի 23-ին Դիլիջանում, որտեղ «Իմպուլսը» հյուրընկալել է «Փյունիկին»։ Հակոբյանը խաղադաշտ է դուրս եկել 65-րդ րոպեին, Արտակ Հովհաննիսյանի փոխարեն։ Սամվելը ուշագրավ նորամուտ է ունեցել, խաղադաշտ դուրս գալուց 6 րոպե անց դարձել է գոլի հեղինակ։ Հակոբյանի գոլը հաղթական չէր, 8 րոպե անց «Իմպուլսը» գնդակ է ընդունում։ Մեկ շաբաթ անց Հակոբյանը նորից դարձավ գոլի հեղինակ, այս անգամ արդեն «Շիրակի» դեմ խաղում, այսպիսով «Իմպուլսը» հաղթեց 3:2 հաշվով։ Սամվելը գոլի հեղինակ դարձավ փոխարինաման դուրս գալուց 5 րոպե անց։

## Ելույթների վիճակագրություն
*Տվյալները ըստ 2012 թվականի օգոստոսի 18-ի*

## Ձեռքբերումներ
*  **«Իմպուլս»**
** **2012 թվականի** Հայաստանի գավաթի **ֆինալիստ**

## Ծանոթագրություններ

## Արտաքին հղումներ
* Պրոֆիլը ՖՖԱյի պաշտոնական կայքում 
* Պրոֆիլը footballdatabase.eu կայքում 

Կատեգորիա:Հայ ֆուտբոլիստներ
Կամիշլիի թեմ

**Կամիշլիի թեմ** Հայ կաթողիկե եկեղեցու ենթակա թեմ է, որտեղ իշխում է հայոց ծիսակարգը՝ հայոց լեզուով մատուցվում է Հայոց պատարագը։ Այն մտնում է Կիլիկիո Հայոց կաթողիկե եկեղեցու պատրիարքի «Կիլիկիա» անձնական եկեղեցական դիոցեզի մեջ, և գտնվում է ներկայիս Սիրիա պետության տարածքում։

Հայ կաթողիկե եկեղեցու ալ-Կամիշլիի թեմի մայր տաճարը և եպիսկոպոսական նստավայրը հանդիսանում է Ալ-Կամիշլիի սուրբ Հովսեփ եկեղեցին։

## Պատմություն
Հայ կաթողիկե եկեղեցու Ալ-Կամիշլիի թեմը հիմնադրված է 1954 թվականի հունիսի 29-ին՝ որպես Ալ-Կամիշլիի թեմ (դիոցեզ), այն տարածքում, որը առանձնացվել էր այն ժամանակվա Հայ կաթողիկե եկեղեցու Մարդինի թեմից (ներկայումս միայն տիտղոսն է մնացել)։

## Եպիսկոպոսների հերթագայություն
;*Ալ-Կամիշլիի ենթակա հոգևոր առաջնորդներ (եպիսկոպոսներ)
* Հովսեփ Գեննագի կամ Յովսէփ Ճենանճի, Joseph Gennangi (1954.10.21 - 1972.11.20); տիտղոսը՝ [[Հայոց Ադանայի եպիսկոպոս]] (գահակալել է 1972.11.20 - վախճանվել՝ 1981.10.22)
* Գրիգոր Այվազյան կամ Գրիգոր Այվազեան, Krikor Ayvazian (1972.12.06 - 1988.11.18), տիտղոսը՝ [[Հայոց Մարաշի եպիսկոպոս]] (գահակալել է 1988.11.23 - 1997.01.21)
**Առաքելական վարչարար կամ Apostolic Administrator Անդրեաս Բդուգլյան կամ Անդրէ Պըտուկլեան, André Bedoglouyan, Զմմառի պատրիարքական հոգևոր հաստատութիւն, Patriarchal Clergy Institute of Bzommar (I.C.P.B.) (1988 - 1989), տիտղոսը՝ Հայոց Կոմանայի եպիսկոպոս (1971.07.24 - 2010.04.13) և Աջակից եպարքոս Հայոց Կիլիկիո (Լիբանան) (1971.07.24 - 1994.11.05), ապա՝ Հայոց Երուսաղեմի պատրիարքական տեղապահ (Հորդանան) (1995 - 1998), Ամմանի և Հայոց Երուսաղէմի Պրոտոսինքելլոս (Հորդանան) (1998 - 2001)
* Հովսեփ Արնաուտի կամ Յովսէփ Արնաուդի, Joseph Arnaouti, Զմմառի պատրիարքական հոգևոր հաստատութիւն, Patriarchal Clergy Institute of Bzommar (I.C.P.B.)  (1989.08.21 - 1992.04.10), ապա՝ Բուենոս Այրեսի Հայոց Գրիգոր Նարեկացի թեմի առաջնորդ (Արգենտինա) (1994.05.24 - 1997), Հայոց Կուրիայի եպիսկոպոս (1997 - 1999), Դամասկոսի Հայոց պատրիարքական տեղապահ (Սիրիա) (1997 - ...)
*''Առաքելական վարչարար կամ Apostolic Administrator Բուտրոս Մարայաթի, Boutros Marayati (1992 - ...), միաժամանակ Հալեպի Հայոց արքեպիսկոպոս (Սիրիա) (1989.08.21 - ...)

## Աղբյուր և արտաքին հղումներ
* GCatholic with incumbent biography links

Ալ-Կամիշլի
Պիացցա դելլա Ռեպուբլիկա

**Պիացցա դելլա Ռեպուբլիկա** (), կիսաշրջանաձև հրապարակ Հռոմի կենտրոնում։ Տեղակայված է Վիմինալ բլրի գագաթին, Տերմինի կայարանի և Դիոկլետիանոսի բաղնիքների մոտ։ Հրապարակից սկիզբ է առնում քաղաքի գլխավոր փողոցներից մեկը՝ Վիա Նացիոնալեն։ Հռոմի մետրոպոլիտենի A Գծի Ռեպուբլիկա-Տեատրո դել Օպերա կայարանը գտնվում է հրապարակի տակ։
Սանտա Մարիա դելի Անջելի է դեյ Մարտիրի բազիլիկը ևս գտնվում է այստեղ։

## Պատմություն
Հրապարակի նախկին անվանումը եղել է Piazza dell'Esedra, որը այսօր ևս շատ տարածված է տեղաբնակների միջև։ Հին անվանումը ստացել է Դիոկլետիանոսի բաղնիքների ընդարձակ պատշգամբից։ Նրա ձևը կրկնվում է նաև հրապարակի սյունաշարում։ Սյուները կանգնեցվել են 1887-1898 թվականներին Գաետանո Կոխի նախագծով՝ ի հիշատակ տեղի անտիկ շինություններին։ 16-րդ դարում այստեղ կառուցվում է Սանտա Մարիա դելի Անջելի է դեյ Մարտիրի բազիլիկը, որը ենթադրվում է, որ կառուցված է ըստ Միքելանջելոյի նախագծի։
Հրապարակի կնետրոնում գտնվում է  Նայադների շատրվանը, որի հեղինակն է քանդակագործ Մարիո Ռուտելլին (1901 թ․)։

## Նայադների շատրվան
Հրապարակում կառուցված շատրվանը ի սկզբանե Ակվա Պիա շատրվանն էր, որը պատվիրել էր Պիոս IX Պապը 1870 թվականին։ 1888 թվականին Ալեսսանդրո Գուերրիերին ավարտեց կառուցումը։ Այն իրենից ներկայացնում էր 4 կավճե առյուծներ։ 1901 թվականին վերջիններս հեռացվեցին և փոխարինվեցին Նայադների արձաններով։ Աշխատանքի հեղինակն էր Մարիո Ռուտելլիին, նախկին քաղաքապետ և քաղաքական գործիչ Ֆրանչեսկո Ռուտելլիի ծոռը։
Նայադները ներկայացնում են լճերի, գետերի, օվկիանոսների և ստերգետնյա ջրերի հավերժահարսներին։ Շատրվանի կենտրոնում Ռուտելլի Գլաուկոյի խումբն է, որը խորհրդանշում է մարդու իշխանությունը բնության նկատմամբ։

## Գրականություն
* 
* 

## Աղբյուրներ
* Touring Club Italiano, *Roma*, collana *L'Italia* (red guide), Roma 2004
* Willy Pocino, *Le curiosità di Roma*, Newton & Compton Editori, Roma 2004, ISBN 88-541-0010-2
*Activitaly Monuments 
*Holiday in rome – History
*Thais-Rome: Fountains 
*Piazza della Repubblica Guide to the Repubblica and Quirinal area.

## Արտաքին հղումներ
* Հանրապետության հրապարակ 

Կատեգորիա:Հռոմի հրապարակներ
Կալուա (լիկյոր)

**Կալուա** (*Kahlúa*), մեքսիկական սրճային լիկյոր, (ալկոհոլի պարունակությունը 20-36 %` կախված վաճառքի շուկայից և տարատեսակներից. օրինակ, Օհայոում թույլատրվում է լիկյորի վաճառք  21,5 % թնդությամբ, ԱՄՆ-ի մյուս տարածքներում` միայն 20 %)։ Արտադրվում է 1936 թվականից, 2005 թվականից մտնում է  «Պեռնո Ռիկար» ընկերության  կազմի մեջ։

## Տարատեսակներ
* Kahlúa (ավանդական)
* Kahlúa Especial (թունդ, ալկոհոլի պարունակությունը 36 %, Էսպրեսոի համով, արտադրվում է 2002 թվականից)
* Kahlúa Mocha (վանիլով և սև շոկոլադով, արտադրվում է 2006 թվականից)
* Kahlúa French Vanilla (վանիլով, արտադրվում է 2006 թվականից)
* Kahlúa Hazelnut (բոված ընկույզով,արտադրվում է 2006 թվականից)
* պատրաստի կոկտեյլներ` տարբեր տարատեսակներ B-52 (կոկտեյլ), White Russian, Mudslide և այլն։

## Օգտագործում
Մտնում է հայտնի կոկտեյլների շարքը, որոնցից են.
* White Russian
* Black Russian և Tall Black Russian
* B-52
* Mudslide
* Brave Bull

Օգտագործվում է աղանդերների պատրաստման ժամանակ, այդ թվում` պաղպաղակի, տորթերի և չիզքեյքների։

Կարող է մատուցվել նաև սերուցքով, կաթով, ավելացվել տաք ըմպելիքներին` սուրճ, տաք շոկոլադ։

## Արտաքին հղումներ
* Официальный сайт Kahlúa

## Գրականություն
* 

Կատեգորիա:1936 հայտնված արտադրանքներ
Կատեգորիա:Լիկյորներ
Զադար (Խորվաթիա)

**Զադար** (), ժուպանություն, որը գտնվում է Խորվաթիայի կենտրոնական հատվածում՝ Բալկանյան թերակղզու վրա։

Վարչական կենտրոնը նույնանուն Զադար քաղաքն է՝ ավելի քան 72,000 մարդ բնակչությամբ։

Զադարի ժուպանությունը գտնվում է կենտրոնական Խորվաթիայում՝ Ադրիատիկ ծովի ափին՝ Բոսնիա և Հերցեգովինայի հետ ցամաքային սահմանի մոտ։

## Աշխարհագրություն
Զադարը տարածքով հինգերորդ ամենախոշոր վարչա-տարածքային միավորն է Խորվաթիայում (զբաղեցնում է 3646 կմ² տարածք)։

Ափամերձ գոտիներում և կղզիներում կլիման միջերկրածովային է և ամբողջ տարին տաք է։ Բացի հիմնական ցամաքից, Զադարի երկրամասի կազմի մեջ են մտնում նաև ավելի քան 300 կղզիներ, որոնք միավորվում են Զադարյան կղզեխմբի կազմի մեջ։

Ցամաքային տարածքներում սահմանամեձ գոտիներում կլիման չորային և լեռնային է։

Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 25x °C սնդիկի սյուն։ Բնութագրական են մեղմ ձմեռները՝ առատ տեղումներով։

## Բնակչություն
Ըստ 2011 թվականի մարդահամարի տվյալների՝ Զադարի բնակչությունը կազմում է 170 017 մարդ։

Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 93,30 %-ը։

Մյուս խոշոր ազգային փոքրամասնություններն են սերբերը, իտալացիները, բոսնիացիները և ալբանացիները։

## Տես նաև
* Խորվաթիայի վարչական բաժանում
* Զադար

## Ծանոթագրություններ

Կատեգորիա:Խորվաթիայի վարչական բաժանում
Կատեգորիա:Խորվաթիայի ժուպանություններ
Ու Ցզետիան

**Ու Ցզետիան** ( չին.` 武則天, փինյին` Wǔ Zétiān, ), չինական կայսրուհի, ով կառավարել է Չինաստանը շուրջ 40 տարի` 665 թվականից մինչև իր մահը։ Ու Ցզետիանը հիշատակվում է նաև Ու Չժաո, Ու-հոու և Տյան-հոու անուններով։

## Ընդհանուր տեղեկություն
Ու Ցզետիանը կայսրական պալատում հայտնվել է որպես հարճ, Տան դինաստիայի կայսր Տայ-ցզունի օրոք։ Կայսրի մահից հետո ընդգրկվել է հարեմ, իսկ հետո ստացել նրա որդու` կայսր Գաո-ցզունի կնոջ տիտղոսը։ Ունեցել է չորս որդի և երկու դուստր։ Ամուսնու մահից հետո, երկար ժամանակ կառավարել է երկիրը` հերթականությամբ գահին փոխելով իր որդիներին, մինչև որ 690 թվականին, գահին բազմեց անձամբ ինքը, իշխանությունից հեռացնելով իր որդուն` Ժույ-ցզունին։ Ստանալով իշխանությունը, նա հռչակեց նոր` Չժոու դինաստիա, սակայն նրա մահից հետո, նրա որդի Չժուն-ցզունը կրկին վերադառնալով գահին, վերականգնեց Տան դինաստիան։

Ու Ցզետիանի կառավարման օրոք Չինաստանը վարում էր զավթողական քաղաքականություն։ Մասնավորապես ներխուժել էր Կենտրոնական Ասիա և Կորեա։ Դրան զուգահեռ երկրում բուռն կերպով զարգանում էր մշակույթը, դաոսականությունն ու բուդդայականությունը պետականորեն պաշտպանվում էին։ Ժամանակի ընթացքում, նրա կառավարման տարիներից պահպանվել են այնպիսի նշանավոր ճարտարապետական կառույցներ, ինչպիսիք են Լունմեն բուդդայական քարանձավները և Ցյանլին դամբարանը, որտեղ թաղված է նաև ինքը, Չինաստանի պատմության մեջ միակ պաշտոնական կայսրուհին։ Նրա որդիներից երկուսը դարձել են կայսրեր, իսկ թոռը կայսր Սյուան-ցզուն է, ում կառավարման տարիները համարվում են Տան դինաստիայի «ոսկե դար»։

Ու Ցզետիանի կառավարման առանձնահատկություններից մեկն այն էր, որ նա ընդունել էր «կայսր» տիտղոսը, որն ավանդաբար պատկանում էր միայն տղամարդկանց և Չինաստանի չորսհազարամյա պատմության մեջ միակ կինն էր, որ ստացել էր այդ գերագույն տիտղոսը։ Պատմական այլ դեպքերում կին-կառավարչուհիները ընդունում էին այդ տիտղոսը որպես «այրի կայսրուհի» և կառավարում էին մինչև իրենց անչափահաս որդիները զբաղեցնեին գահը։

Կնոջ դերը բարձրացնելու և տղամարդկանց ստորացնելու նպատակով, Ու Ցզետիանը իր արքունիքում մտցրել էր կունիլինգուսի պարտադիր սովորույթ։ Քանի որ ֆելյացիան (մինետ) համարվում էր տղամարդկանց գերակայության խորհրդանիշ, ուստի նա իր պալատականներին պարտադրում էր «լիզել լոտոսի առէջքները» (կանացի սեռական շուրթերը)։ Այդ սովորույթը արքունիքում հասել էր բարձր մակարդակի և խորհրդանշում էր կանացի գերակայության ժամանակաշրջանի գալուստը։ Մինչ մեր օրերն են հասել պալատական նկարներ, որոնցից մեկում, օրինակ պատկերված է, թե ինչպես է կայսրուհու մոտ զեկույցի եկած աստիճանավոր պաշտոնյան` նման հաճույք պատճառում նրան։

Ու Ցզետիանի կառավարման տարիների մասին պատմական գրականությունը լի է բազմաբնույթ և հակասական տեղեկություններով։ Հաճախ նա բնութագրվում է որպես դաժան, անհավասարակշիռ և մեղսագործ կայսրուհի, իսկ հաճախ` իմաստուն ու բարեհոգի կայսրուհի, ով անընդհատ մտահոգվում է իր երկրի մասին։ Նրա կառավարման մասին պատմող հիմնական աղբյուրներից մեկը հանդիսանում է չինացի պատմիչ և փիլիսոփա Սիմա Գուանի «Կառավարմանն օգնող ամենաթափանց հայելին» տրակտատը։

## Ծանոթագրություններ

Կատեգորիա:8-րդ դարի չինացի բանաստեղծներ
Կատեգորիա:Պետության ղեկավարներ
Կատեգորիա:Քաղաքական գործիչներ
Կատեգորիա:Կին ղեկավարներ
Հավա Մահալ

**Հավա Մահալ** (Hawa Mahal), ջայպուրյան մահարաջա Սավայ Պրատապ Սինգհի (կառավարել է 1778-1803 թվականներին) պալատական կոմպլեքսի հարեմային հինգհարկանի թևը։ Կառուցված է վարդագույն ավազաքարից Կրիշնայի թագի ձևով։ Կառույցը թվագրվում է 1799 թվականից ոչ ուշ։

Շենքի ճակատի 953 փոքրիկ պատուհանային բացվածքները թույլ էին տալիս տոթակեզ օրերին միջանցիկ քամու թափանցումը ներքին տարածք։ Այստեղից էլ առաջացել է կառույցի անունը՝ «քամիների պալատ»։

Հավա Մահալը Ջայպուրի գլխավոր տեսարժանությունն է և ռաջպուտյան ճարտարապետության ամենահայտնի հուշարձաններից մեկը։

## Պատկերասրահ

Պատկեր:Hawa Mahal.JPG|
Պատկեր:Hawamahal20080213-8.jpg|
Պատկեր:Hawamahal20080213-7.jpg|
Պատկեր:Beautiful-glass-work-hawa-mahal-jaipur.JPG|
Պատկեր:Hawa-mahal-from-window.JPG|
Պատկեր:Hawa Mahal in Jaipur.jpg|
Պատկեր:Hawa Mahal on a stormy afternoon.jpg|
Պատկեր:Hawa Mahal Jaipur - Back (2010).jpg|
Պատկեր:Hawa Mahal Jaipur - Internal yard (2010).jpg|
Պատկեր:Hawa Mahal Jaipur - Internal domes of an external wall (2010).jpg|
Պատկեր:Top 2 Stories of Hawa Mahal Jaipur.jpg
Պատկեր:Hawa Mahal Final 1.jpg
Պատկեր:Hawamahal,Jaipur.jpg


## Արտաքին հղումներ
* Rajasthan Tourism | Hawa Mahal

Կատեգորիա:Հնդկաստանի պալատներ
Կատեգորիա:Կանանոցներ
Արթուրը և մինիպուտները (այլ կիրառումներ)

**Արթուրը և մինիպուտները**, կարող է վերաբերել՝
* Արթուրը և մինիպուտները - 2006 թվականին Լյուկ Բեսոնի կողմից նկարահանված ֆիլմ
* Արթուրը և մինիպուտները - Լյուք Բեսսոնի «Արթուր» շարքի առաջին գիրքը
Մահախոսական

[մինի|Ամերիկյան մահախոսական [Առաջին համաշխարհային պատերազմի պատճառներ|Առաջին համաշխարհային պատերազմում զոհված զինվորի մասին:]]
**Մահախոսական**, լրատվական հոդված ինչ-որ մեկի մահվան մասին, սովորաբար՝ այդ անձի կյանքի և սպասվող հուղարկավորության մասին տեղեկատվությամբ։ Մեծ քաղաքներում և թերթերում, մահախոսականներ են գրվում միայն նշանակալի համարվող մարդկանց մասին։ Տեղական թերթերում, մահախոսականներ կարող են գրվել ցանկացած բնակչի մահվան դեպքում։ **Մահացուցակը** որոշակի կազմակերպության, խմբին կամ բնագավառին առնչվող մարդկանց մահվան գրանցումների ցանկն է, որը ներառում է կրճատ տեղեկատվություններ կամ փոքր մահախոսականներ։ Պատմության տեսանկյունից մահացուցակները կարող են լինել տեղեկատվության կարևոր աղբյուր։

Մահախոսականներին առնչվող կա երկու տեսակի վճարովի հայտարարություն։ Առաջինը **մահվան հաղորդումն** է, որը պարունակում է հիմնականում կենսագրական տվյալներ և որոշ դեպքերում, իրավաբանորեն պահանջվող հանրային հաղորդման ձև է։ Երկրորդ տեսակը **հիշատակի հայտարարությունն** է, որը սովորաբար գրում են ընտանիքի անդամները կամ ընկերները։

## Վաղաժամ մահախոսական
Վաղաժամ մահախոսականը դեռևս ապրող անձի մահվան մասին կեղծ մահախոսականն է։ Վաղաժամ մահախոսականի պատճառ կարող է դառնալ անձի անսպասելի առողջացումը, ընտանիքի անդամների, դիահերձարանի և լրատվամիջոցների միջև վատ հաղորդակցությունը։

## Մեդիա
Շատ լրատվամիջոցներ նախօրոք գրում կամ ձայնագրում են ապրող նշանակի մարդկանց մահախոսականները, որը թույլ է տալիս նրանց շատ արագ հրապարակել երկար, մանրամասն մահախոսականներ՝ որևէ մեկի մահից հետո։ Լոս Անջելես Թայմզում հրապարակված Էլիզաբեթ Թեյլորի մահախոսականն, օրինակ, գրվել է 1999 թվականին, բայց հրապարակվել՝ 2011 թվականին՝ դերասանուհու մահից հետո։ Պատահում է նաև, որ մահախոսական գրողը մահանում է մինչև մահախոսականի հրապարակվելը. Թեյլորի մահախոսական գրող Մել Գասոուն մահացել է 2005 թվականին։

Մահախոսականները *The Economist*-ի կարևոր բաժինն են։ Այս պարբերականը ամեն շաբաթ տպագրում է մի ամբողջական էջ մահախոսական՝ պատմության վրա ազդեցություն ունեցած մարդկանց մասին։

## Ծանոթագրություններ

Կատեգորիա:Գրական ժանրեր
Կատեգորիա:Լրագրություն
Կատեգորիա:Հուղարկավորության սովորույթներ
Կատեգորիա:Մահ
Զադար

**Զադար** կամ **Զարա** (), քաղաք Խորվաթիայի կենտրոնական հատվածում՝ համանուն վարչա-տարածքային միավորի կազմում։

Համարվում է Դալմաթիայի պատմաաշխարհագրական շրջանի խոշորագույն քաղաքներից մեկը։ Քաղաքի ափերը ողողում են Միջերկրական ծովի մաս հանդիսացող Ադրիատիկ ծովի ափերը։

Ըստ 2006 թվականի մարդահամարի տվյալների՝ քաղաքի բնակչությունը կազմում է 72 718 մարդ։

## Աշխարհագրություն
Զադարը Խորվաթիայի կենտրոնական քաղաքներից է։ Համարվում է Դալմաթիայի զբոսաշրջային, պատմական և մշակութային կենտրոններից մեկը։

Անմիջականորեն գտնվելով Ադրիատիկ ծովի ափին՝ քաղաքը ձեռք է բերում միջերկրածովային երկրի բնակավայրին բնորոշ կլիմայական և լանդշաֆտային հատկանիշները։

Համարվում է Զադարի ժուպանության վարչական կենտրոնը։ Ռելիեֆը ցածրալեռնային է։

Զադար քաղաքի տարածքում գտնվում են թվով երեք ազգային պարկեր՝ Կորնատները, Պակլենիցան և Հյուսիսային Վելեբիտ։

Քաղաքի գլխավոր բուհը Զադարի պետական համալսարանն է, որը հիմնադրվել է 1396 թվականին։ Համարվում է Խորվաթիայի և Բալկանների ամենահին համալսարանների մեկը։

## Բնակչություն
Ըստ 2006 թվականին Խորվաթիայի կենտրոնական բյուրոյի և ազգային վիճակագրական ծառայության մարդահամարի տվյալների՝ Զադարի բնակչությունը կազմում է 72 718 մարդ։

1991-2001 թվականներին քաղաքի բնակչությունը նվազել է 9.5 %-ով՝ 80,355-ից հասնելով 72,718։

Զադարում առաջին մարդահամարը անցկացվել է 1880 թվականին։ Քաղաքի բնակչությունը կազմում էր 19,778 մարդ։

Հիմնական բնակիչները խորվաթներն են։ Խորվաթները կազմում եմ քաղաքի բնակչության 93 %-ը։

## Քույր քաղաքներ
Խորվաթիայի Զադար քաղաքը դիվանագիտական հարաբերությունների հաստատման կարգավիճակով քույր քաղաքի համագորկակցության մեջ է հետևյալ քաղաքների հետ՝

## Կլիմա

## Ծանոթագրություններ

Կատեգորիա:Խորվաթիայի տեսարժան վայրեր
Կատեգորիա:Խորվաթիայի քաղաքներ
Կատեգորիա:Մ.թ.ա. 384 թվականին հիմնադրված բնակավայրեր
Ֆրանսիայի բաց առաջնության տղամարդկանց մենախաղ 2016

225px|մինի|աջից|Ֆրանսիայի բաց առաջնության տղամարդկանց մենախաղի մրցաշարի հաղթող Նովակ Ջոկովիչը
225px|մինի|աջից|Ֆրանսիայի բաց առաջնության տղամարդկանց մենախաղի մրցաշարի եզրափակիչի մասնակից Էնդի Մարրեյը
**Ֆրանսիայի բաց առաջնության տղամարդկանց մենախաղ 2016**, թենիսի տղամարդկանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի մայիսի 22-ից մինչև հունիսի 5-ը, Փարիզի  Stade Roland Garros-ի («Ռոլան Գարոս մազադաշտ») կորտում, Ֆրանսիա։

Մրցաշարի գործող չեմպիոն Ստանիսլաս Վավրինկան կիսաեզրափակիչում պարտվել է Էնդի Մարրեյին, ով դարձել է առաջին բրիտանացի թենիսիստը՝ 1937 թվականին Բենի Օստինից հետո, ով դուրս է եկել եզրափակիչ։

Նովակ Ջոկովիչը Ֆրանիսայի բաց առաջնության իր առաջին տիտղոսն է նվաճել, եզրափակիչում Էնդի Մարրեյին հաղթելով 3-6, 6-1, 6-2, 6-4 հաշվով։ Ջոկովիչն արժանացել է կարիերային Մեծ Սաղավարտին և հասել է օրացույցային Մեծ Սաղավարտին, դառնալով առաջին թենիսիստը՝ 1969 թվականին Ռոդ Լևերից հետո, ով հաջորդաբար շահել է բոլոր չորս հիմնական տիտղոսները (2015 թվականի Ուիմբլդոնի մրցաշարից մինչև 2016 թվականի Ֆրանսիայի բաց առաջնությունը)։ Ջոկովիչը նաև դարձել է առաջին թենիսիստը՝ 1992 թվականին Ջիմ Կուրիեից հետո, ով միևնույն օրացույցային տարում հաղթանակ է տարել Ավստրալիայի և Ֆրանսիայի բաց առաջնություններում, բացի այդ, նա իր 200-րդ շաբաթն է անց կացրել որպես ATP դասակարգման 1-ին համար՝ մրցաշարի առաջին շաբաթի ընթացքում և 100-րդ շաբաթը որպես ATP աղյուսակի առավին հորիզոնական զբաղեցնող՝ մրցաշարի երկրորդ շաբաթի ընթացքում։

Այդ մրցաշարը նշվել է որպես 21-րդ դարի առաջին մրցաշար, որում Ռոջեր Ֆեդերերը մասնակցություն չի ունեցել Մեծ Սաղավարտի մրցաշարի հիմնական ցանցում՝ 1999 թվականի ԱՄՆ բաց առաջնությունից հետո, ավարտին հասցնելով Մեծ Սաղավարտի մրցաշարերում 65 անընդմեջ ելույթների ռեկորդը։ Դա եղել է առաջին անգամ՝ 2004 թվականից ի վեր, որ քառորդ եզրափակիչում մասնակցություն չեն ունեցել ոչ Ռոջեր Ֆեդերերը, ոչ Ռաֆայել Նադալը

## Դասակարգում

## Հիմնական ցանց
* Հապավումներ
**Q - Որակավորված
**WC - Wild card, Ջոկեր
**LL - Երջանիկ անհաջողակ
**PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Պաշտոնական կայք
* Լուսանկարներ Ռոլան Գարոսից 
* Ֆրանսիայի բաց առաջնության տղամարդկանց մենախաղի հիմնական ցանց
* Տղամարդկանց մենախաղի արդյունքներ
* Ֆրանսիայի բաց առաջնության տղամարդկանց մենախաղի հաղթողներ և եզրափակիչի մասնակիցներ

Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
Կատեգորիա:Ֆրանսիայի թենիսի բաց առաջնություն
Սերես (քաղաք)

**Սերես** կամ **Սերե** (, կաֆարևուսա ), քաղաք Հունաստանում, Կենտրոնական Մակեդոնիայում։ Սերե նոմոսի մայրաքաղաքը։ Գտնվում է Աթենքից 587 կմ դեպի հյուսիս և Սալոնիկից 80 կմ դեպի արևելք։

## Պատմություն
left|250px|Էմանուիլ Պապասի արձանը Սերեսում
Քաղաքի հիմնադրումը պատկանում է մ.թ.ա. 12-րդ դարին։ Հիշատակվում է Հերոդոտոսի կողմից որպես **Սիրիս Պեոնիկի** (): Բյուզանդական դարաշրջանում քաղաքն որպես ամրոց էր ծառայում բուլղարական հարձակումներից պաշտպանվելու համար։

1204 թվականին գրավվել է խաչակիրների կողմից, 1205 և 1230 թվականներին՝ բուլղարացիների կողմից, 1345 թվականին՝ սերբերի կողմից և 1368 թվականին՝ թուրք-օսմանների կողմից Էվրենոսի գլխավորությամբ։

1912 թվականին նոյեմբերի 6-ին Առաջին Բալկանյան պատերազմի ժամանակ գրավվել է բուլղարական բանակի կողմից։ 1913 թվականի հուլիսի 11-ին Երկրորդ Բալկանյան պատերազմի ժամանակ Կոնստանտինոս I թագավորի գլխավորությամբ գրավվել է հունական բանակի կողմից։

Սերեսի բնիկ քաղաքացի էր հանդիսանում 1821 թվականի հունական հեղափոխության հերոս Էմանուիլ Պապաս, որը Խալկիդիկա թերակղզում ապստամբության ղեկավարն էր։

### Այլ հայտնի բնիկ քաղաքացիներ
* Դուկաս Գ. Դուկաս, նույն ինքը կապիտան Զերվաս (1879-1938) զինված ջոկատի հրամանատար հունական Մակեդոնիայի համար տարվող պայքարի տարիներին՝ թուրքերի և բուլղարացիների դեմ։
* Դիմիտրիոս Ադամիսը՝ լինելով Եգիպտոսում, ստեղծել և գլխավորել է Եգիպտոսի հույներից բաղկացած կամավորական ջոկատ, որը մասնակցում էր Հունաստանի ազատագրական պատերազմում, 1821-1829 թվականները՝ մինչև դրա ավարտը։
* Էվրիպիդիս Բակիրձիս (1895-1947) – գեներալ, Բալկանյան և Առաջին համաշխարհային պատերազմների և փոքրասիական արշավի մասնակից, 1941-1944 թվականների եռակի գերմանա-իտալա-բուլղարական օկուպացիայի տարիներին գլխավորել է հունական ազգային ազատագրական բանակի (ԷԼԱՍ) դիվիզիաների խումբը, 1944 թվականին նշանակվել է վարչապետ։
* Դիմիտրիոս Պապագերիդիս (ծնվ. 1986) – հունացի ծանրամարտիկ-ծանրորդ (137 կգ), 2005 թվականի պատանիների աշխարհի չեմպիոն։
* Անգելոս Խարիստեաս (ծնվ. 1980) – ֆուտբոլիստ, Հունաստանի հավաքականի՝ 2004 թվականի Եվրոպայի չեմպիոնի հարձակվող։

## Աշխարհագրություն
### Կլիմա

## Մշակույթ
Սերեսը քաղաք է, որտեղ առանձնահատուկ տարածում է ստացել հունական բուգացա շերտավոր բուգացա կարկանդակը։ 2008 թվականի հունիսին քաղաք է անցկացվել է բուգացայի առաջին փառատոնը, իսկ 2009 թվականին՝ երկրորդը։

Սերես քաղաքում է գտնվում նաև Սուրբ Հովհաննես Մկրտիչ վանքը։

## Քույր-քաղաքներ

## Ծանոթագրություններ

Կատեգորիա:Բյուզանդիայի քաղաքներ
Կատեգորիա:Կենտրոնական Մակեդոնիա
Կատեգորիա:Հունաստանի նոմոսների մայրաքաղաքներ
Բեզիմյաննայա (այլ կիրառումներ)

**Բեզիմյաննայա**, կարող է վերաբերել՝
* Բեզիմյաննայա - գետ Ռուսաստանում, հոսում է Բուրյաթիա հանարապետությունումում
* Բեզիմյաննայա - գետ Ռուսաստանում, հոսում Վոլգոգրադի մարզում
Բեզիմյաննի (այլ կիրառումներ)

**Բեզիմյաննի**, կարող է վերաբերել՝
* Բեզիմյաննի - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
* Բեզիմյաննի - քաղաքատիպ ավան Ռուսաստանի Սախա-Յակուտիայի հանրապետության Ալդանսկի ուլուսի կազմում
Թաքնված խաղաքարտը (ֆիլմ)

***«Թաքնված խաղաքարտը»*** (), Կան Հյոն Չոլի 2014 թվականին թողարկված հարավկորեական ֆիլմը, որը հիմնված է Հո Յոն Մենի և Կիմ Սե Յոնի նույնանուն մանհվայի վրա։

## Սցենար
Հեմ Դե Գիլը վերադառնում է Սեուլ, որտեղ ներքաշվում է մոլախաղերի մեջ։ Նա հասնում է մեծ հաջողությունների և վերամիավորվում է իր առաջին սիրո՝ Մի Նայի հետ։ Սակայն նա շուտով դառնում է դավադրության զոհ և ստիպված պետք է ամեն կերպ փախչեր նրանցից, բայց նա չի հանձնվում և պատրաստվում է վրեժ լուծել մեծ խաղում։

## Դերասանկան կազմ

*Չոի Սընգ Հյոն (T.O.P) - Հեմ Դե Գիլ
**Ջուն Յոն Սոկ - երիտասարդ Դե Գիլ
*Շին Սե Կյոն - Հո Մի Նա
*Կվակ Դո Վոն - Ջան Դոն Սիկ
*Լի Հա Նի - Նախագահ Ու
*Յու Հե Ջին - Կո Գվան Ռյոլ
*Կիմ Յուն Սոկ - Ագուի
*Լի Գոն Յոն - Կկո Ջան
*Կիմ Ին Կվոն - Հո Գվան Չուլ, Մի Նայի ավագ եղբայր
*Օհ Ջուն Սի - Տնօրեն Սո
*Պակ Հյո Ջու - Փոքրիկ Մադամ
*Գո Սու Հի - Մադամ Սոն
*Կիմ Ջուն Հո - Յու Ռյոն 
*Լի Դոն Հվի - Ջարի
*Կիմ Վոն Հի - Արտիստ Ջո
*Լի Ջուն Հյոկ - Բենջի
*Կիմ Մին Սան - Բժիշկ Հվան
*Ջո Կյոն Հյոն - Երիտասարդ պարոն Կիմ
*Սոն Սան Գյոն - Հայրիկ Ջան
*Պակ Սու Յոն - Չան Սիկ
*Իմ Ջուն Ըն - Դե Գիլի մայր
*Լի Դոն Յոն - Ավտոմեքենաների վերանորգման կայանի սեփականտեր
*Հա Սընգ Գվան - Անսանի Սև ասպտետը
*Կիմ Դե Մյուն - Բիլիարդի սրահի սեփականատերը
*Յուն Կյոն Հո - Բիլիարդի սրահի խաղամոլ
*Նիկի Լի - Պպապպա
*Բե Յու Ռամ - Հալիբուտ
*Ան Ջե Հոն - Վուն Դո
*Ջուն Դա Վոն - Ջուն Կի
*Չա Սընգ Հո - Կաշառված դետեկտիվ
*Կվակ Սու Ջոն - Ավտոմեքենաների վերանորգման կայանի սեփականտիրոջ կինը
*Լի Ջուն Իկ - Օ Ռինգ մեն (կամեո)
*Օհ Յոն Սու - Աստղադիտարանում աշխատող կին
*Յո Ջին Գու - Ագուիի աշակերտ
*Չա Թե Հյոն - Ռադիո DJ 

## Արտադրություն
Ֆիլմը 2006 թվականին թողարկված «Չարի պտուղները»-ի շարունակությունն է, որի ռեժիսորը նույնպես Չոի Դոն Հունն էր։ 2008 թվականի վերջին Sidus FNH կինոընկերությունը ակնարկեց ֆիլմի նկարահանումների մասին, սակայն ֆիլմի արտադրությունը դադարեցվեց։

Ֆիլմաշարը հիմնված է Հու Յոն Մենի «Թաջջա» մանհվայի վրա։ «Թաքնված խաղաքարտը» հիմնված է մանհվայի երկրորդ մասի՝ «Թաջջա. Աստծո ձեռքը» վրա, որը թողարկվել է 2006 թվականի նոյեմբերի 16-ին։

2012 թվականին Կան Հյոն Չոլը հայտարարեց ֆիլմի քասթինգի սկզբի մասին։ Քասթինգը վերջացել է 2013 թվականին և Չոի Սընգ Հյոնը ընտրվել է, որպես գլխավոր դերակատար։

Նկարահանումները սկսվել են 2014 թվականի հունվարի 2-ին, Սեուլի Չոնգնյանի Դոն բնակավայրում։

## Մրցանակներ և անվանակարգումներ

## Ծանոթագրություններ

## Արտաքին հղումներ
*  
* ''Tazza: The Hidden Card''  at CJ Entertainment
* 

Կատեգորիա:2014 ֆիլմեր
Կատեգորիա:Դրամա ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Կատեգորիա:Քրեական ֆիլմեր
Կատեգորիա:2010-ականների կորեերեն ֆիլմեր
Բեզիրգան (այլ կիրառումներ)

**Բեզիրգան**, կարող է վերաբերել՝
* Բեզիրգան - գյուղ Արևելյան Հայաստանում, Կարսի մարզում
* Բեզիրգան - գետակ Արածանիի ավազանում
Բեթմեն (այլ կիրառումներ)

**Բեթմեն**, կարող է վերաբերել՝
* Բեթմեն - հորինված կերպար, սուպերհերոս
* Բեթմեն - ամերիկյան սուպերհերոսի մասին ֆանտաստիկ ֆիլմ, որը նկարահանել է Թիմ Բարթոնը

Կատեգորիա:Բեթմեն
Տիրամայր Մեդիչի (Միքելանջելոյի քանդակ)

**Տիրամայր Մեդիչի** (, ինչպես նաև **Տիրամայրը մանկան հետ**), մարմարից քանդակված արձանախումբ, որը պատկերում է Մարիամ Աստվածածնին և նորածին Հիսուսին։ Քանդակը ստեղծվել է 1521-1534 թվականներին իտալացի Վերածննդի քանդակագործ Միքելանջելոյի կողմից։ Այս արձանախումբը նախատեսված էր Մեդիչիների կապելլայի համար։

Տիրամայր Մեդիչին, ինչպես մտածում է Միխայիլ Լիբմանը, կարող է համարվել Աստվածամոր ամենահիասքանչ պատկերը, որը ստեղծել է Միքելանջելոն։

## Նկարագիր
Տիրամայրը քանդակում նստած է։ Ծնկներին պահել է նորածին մանկանը։ Աջ ձեռքը գտնվում է մեջքի մասում և բռնել է նստարանը, որի վրա Մարիամը նստած է։ Իսկ ձախ ձեռքով բռնել է երեխային, որը ամբողջությամբ շուռ է եկած դիտողից։ Նա մորը հակված փնտրում է վերջինիս կուրծքը, որպեսզի կաթ խմի։ Մանկան մարմինը քանդակված է կտրուկ շուռ եկած վիճակում։ Իսկ Մարիամը քանդակված է մի քիչ առաջ հակված։ Տիրամոր գլուխը թեքված է մի փոքր դեպի ձախ։ Նրա հայացքը ուղղված է դեպի անհայտությունը։

Ընդհանուր առմամբ քանդակը հիշեցնում է Միքելանջելոյի կողմից ավելի վաղ արված «Մադոննան սանդուղքի մոտ» հարթաքանդակը։

## Ստեղծման պատմություն
Սա առաջին քանդակներից մեկն է, որը Միքելանջելոն կերտել է Մեդիչիների կապելլայի Հին խորանի համար։ Ընդհուպ մինչև 1526 թվականը արձանը պատրաստ չէր։ Իսկ արդեն 1534 թվականին քանդակագործը Ֆլորնեցիայից մեկնեց Հռոմ և էլ հետ չվերադարձավ։ Քանդակի ավարտմամբ զբաղվեց Նիկոլո Տրիբոլոն։

Տիրամայր Մեդիչին դրված է պատի կենտրոնի մոտ, պատվանդանին, խորանի դիմաց։ Դեպի արձանին են նայում Լորենցո և Ջուլիանո Մեդիչիների արձանները։

Մոսկվայի Պուշկինի անվան Կերպարվեստի թանգարանի կրկնօրինակների բաժնում պահպանվում է Միքելանջելոյի այս հրաշալի ստեղծագործության մարմարյա կրկնօրինակը։

## Ծանոթագրություններ

## Գրականություն

*  
* 
* 
*  
*  
*  

## Արտաքին հղումներ
* du catalogue|site=Polomuseale.firenze.it Արձանը կայքում

Կատեգորիա:Միքելանջելոյի ստեղծագործություններ
Կատեգորիա:Վերածննդի կերպարվեստ
Կուրբան Բայրամ

**Կուրբան Բայրամ** կամ **’Իդ ալ Ադհա** (` *զոհաբերության տոն*), մուսուլմանական տոն, որով ավարտվում է հաջը։ Այն տոնվում է Ուրազա Բայրամ տոնից 70 օր անց Զուլ հիդջա ամսվա 10-րդ օրը` ի նշան Իբրահիմ մարգարեի զոհաբերության։

## Ծագում
[thumb|260px|Իբրահիմի զոհաբերությունը «Թիմուրյան պատում», [Շիրազ, 1410-11 թվականներ Գյուլբենկյան հավաքածու, Լիսաբոն]]
Համաձայն Ղուրանի` Ջաբրայիլ հրեշտակապետը երազում հայտնվել է Իբրահիմ մարգարեին և հայտնում Ալլահի կամքը` զոհաբերելու իր որդուն։ Ղուրանում որդու անունը չի հիշատակվում, սակայն մուսուլման պատմիչները մշտապես կիրառում են Իսմայիլ անունը։ Ի հակադրումն իսլամական ավանդության` հուդակայական ավանդության մեջ նշվում է Իբրահիմի մյուս որդու` Իսհակի (Իսահակի) անունը։ Իբրահիմը մեկնում է Մինայի հովիտը, այն վայրը, որտեղ ներկայումս գտնվում է Մեքքան։ Իբրահիմը այնտեղ սկսել է պատրաստվել։ Նրա որդին, իմանալով այդ մասին, չի ընդվզել, քանի որ հավատարիմ էր Ալլահին և իր հորը։ Սակայն դա փորձություն էր Ալլահի կողմից, և մինչ Իբրահիմը պատրաստվում էր զոհաբերել որդուն, Ալլահը արեց այնպես, որ դանակը չկտրի։ Որդու փոխարեն Իբրահիմը զոհաբերում է մի գառ, իսկ Ալլահը նրան տեղեկացնում է, որ ունենալու է ևս մեկ որդի` Իսհակին։

## Տոնակատարություն
Կուրբան Բայրամ տոնի ժամանակ մուսուլմանները պետք է ինքնամաքրվեն և հագնեն մաքուր և տոնական հագուստներ։ Նրանք կրկնում են տոնական աղոթքը` թաքբիրը ասելով` «*Ալլահու ակբար, Ալլահու ակբար, Ալլահու ակբար լյա իլահա իլլյա Լլահու վա Լլահու ակբար, Ալլահու ակբար վա լի Լլահի լը խմադ։ Ալլահու ակբար, Ալլահու ակբար, Ալլահու ակբար։ Ալլահու ակբար քաբիրան վա լհամդու լի Լլահի քասիրան վա սուբհանա Լլահի բուկրատան վա ասիլա*»։ Թաքբիրը անհրաժեշտ է կրկնել առավոտյան մզկիթ գնալու ճանապարհին։

Մզկիթում տեղի է ունենում տոնական աղոթք, որից հետո ընթերցվում է խուտբա։ Այն սովորաբար սկսվում է Ալլահի և Մուհամմադ մարգարեի հիշատակումից, այնուհետև բացատրվում է հադջի ծագումը և զոհաբերության կարգը։ Ավագ մոլլան հաճախ ընթերցում է մարգարեությունը հանգավորված քառյակներով։

Իսլամադավան երկրներում Կուրբան Բայրամը համարվում է ոչ աշխատանքային օր։ Կան երկրներ, որտեղ այն տոնվում է երեք օր։

## Շնորհավորանքներ
Կուրբան Բայրամի օրը ընդունված է այցելել բարեկամներին և շնորհավորել նրանց տոնի կապակցությամբ։ Թուրքերը, օրինակ, ասում են **Iyi bayramlar**` *Բարի տոներ*, իսկ արաբախոս մուսուլմանները ավանդաբար միմյանց շնորհավորում են հետևյալ բառերով`
* Իդ Մուբարաք ()` Թող օրհնվի այս տոնը,
* Իդի քում մուբարաք ()` Թող օրհնվի Ձեր տոնը
* Իդ ալ Ադհա մուբարաք ()` Թղ օրհնվի զոհաբերության տոնը
* Թաքաբբալյա Լլահու միննա վա մին կում ()` Թող Ալլահը ընդունի մեզնից և ձեզնից։ 
* Թաքաբբալյա Լլահու միննա վա մին կում սյալիհու լյա մալ () Թող ընդունի Ալլահը մեզնից և ձեզնից ճշմարտացի գործեր

## Ծանոթագրություններ

## Արտաքին հղումներ
* О жертвоприношении в Исламе и положениях, связанных с ним 
* Праздник жертвоприношения
* Адха Исмаила или Акеда Ицхака?
* Правила жертвоприношения

Կատեգորիա:Ադրբեջանի տոներ
Կատեգորիա:Թուրքիայի մշակույթ
Կատեգորիա:Թուրքիայի տոներ
Կատեգորիա:Իսլամական տերմիններ
Կատեգորիա:Իսլամական տոներ
Կատեգորիա:Հնդկաստանի տոներ
Կատեգորիա:Պակիստանի տոներ
Կալիրոե (այլ կիրառումներ)

**Կալիրոե**, կարող է վերաբերել՝
* Կալիրոե - հին հունական դիցաբանությունում օվկիանուհի (գետային նիմփա)
* Կալիրոե - Յուպիտերի անկանոն բնական արբանյակներից է
Հանդե Էրչել

**Հանդե Էրչել** (, ), թուրք դերասանուհի և մոդել: Առավել հայտնի է դարձել` մարմնավորելով Հայաթ Ուզունի դերը «Սերը բառեր չի հասկանում» հեռուստասերալում։ Վերջինս ցուցադրվում է Show TV-ով։ Հեռուստասերիալում Հանդեի խաղընկերը եղել է դերասան Բուրաք Դենիզը։ Հանդեի առաջին հաջողված դերը եղել է Սելին Յըլմազի դերը Գյունեշի դուստրերը հեռուստասերիալում։ Նա բավականին հայտնի դերասանուհի է արդեն ողջ Թուրքիայում։

## Կենսագրություն
Հանդե Էրչելը ծնվել է 1993 թվականի նոյեմբերի 24-ին Թուրքիայի Բալըքեսիրի մարզում։ 2012 թվականին մասնակցել է  “Miss Cilivaliton of the World” մրցույթին` զբաղեցնելով երկրորդ հորիզոնականը։ Հանդե Էրչելը պատկանում է թուրքական կինեմատոգրաֆիայի նոր սերնդին։ Ներկայումս Հանդեն սովորում է Միմար Սինանի անվան թուրքական ավանդական մշակույթի համալսարանում։ Իր եղբոր հետ միասին բնակվում է Ստամբուլում։ Մարմնավորել է մի շարք կերպարներ, որոնցից ամենահայտնիներն են Ֆիլիզը դերը «Կյանքի ծառ» սերիալում և Հայաթի դերը Սերը բառեր չի հասկանում հեռուստասերիալում։

Նախկինում հանդիպել է Էքին Մերթ Դայմազի հետ, ով մարմնավորել է Վոլքանի դերը Ելակի բույրը հեռուստասերիալում։ Սիրային հարաբերությունների մեջ է եղել նաև Քերեմ Բյուրսինի հետ։

## Ծանոթագրություններ

## Արտաքին հղումներ

Կատեգորիա:21-րդ դարի թուրք դերասանուհիներ
Կատեգորիա:Թուրք դերասանուհիներ
Կատեգորիա:Թուրք կին մոդելներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Ոսկե թիթեռ մրցանակի դափնեկիրներ
Կապուտան (այլ կիրառումներ)

**Կապուտան** անվանումը կարող է ունենալ հետևյալ կիրառումները․
* Կապուտան - գյուղ Կոտայքի մարզում,
* Կապուտան - լիճ Սյունիքի մարզում,
* Կապուտան - Ուրմիա, լիճ Իրանի հյուսիս-արևմուտքում,
* Կապուտան - երկաթի հանքավայր Կոտայքի մարզում։
Վիքիպեդիայի հուսալիություն

[մինի|[Վանդալիզմ Վիքիպեդիայում|Վանդալիզմ Վիքիպեդիայի հոդվածում։ Ձախ կողմի բաժինը չվնաստված, նորմալ տարբերակն է, իսկ աջ կողմում վնաստված տարբերակը։]]
**Վիքիպեդիայի հուսալիությունը** համեմատած այլ հանրագիտարանների և մասնագիտացված աղբյուրների հետ գնահատվել է տարբեր եղանակներով, ինչպիսիք են՝ վիճակագրության միջոցով պատմական օրինակների համեմատական վերլուծությունը, Վիքիպեդիային խմբագրման գործընթացին հատուկ թույլ և ուժեղ կողմերն ուսումնասիրությունը։ Վերջերս հակասական խմբագրումները, Վիքիպեդիայի կեսնագրական հոդվածներում կեղծ, զրպարտիչ և կողմակալ տվյալներ ավելացնելը լայն տարածում են ստացել։

*[[Nature (ամսագիր)|Nature]]* ամսագրը 2005 թվականին համեմատել է Վիքիպեդիայի գիտական հոդվածները Բրիտանիկա հանրագիտարան հոդվածների հետ, ըստ ամսագրի՝ Վիքիպեդիայի ճշգրտության մակարդակը մոտ էր Բրիտանիկա հանրագիտարանի ճշգրտությանը։ Բրիտանիկա հանրագիտարանը վիճարկել է *Nature*-ը հետազոտությունը, սակայն *Nature* ամսագիրը հետագայում պատասխանել է վիճարկմանը և՛ պաշտոնական պատասխանով, և Բրիտանիկա հանրագիտարանի հիմնական առարկությունները կետ առ կետ հերքելով։ 2008-2012 թվականներին գիտական և բժշկական, ինչպես օրինակ՝ ախտաբանության, թունագիտության ուռուցքաբանության,, դեղանյութերի և հոգեբուժության, թեմաներով հոդվածների համեմատությունը գիտական աղբյուրների հետ ցույց տվեց, որ Վիքիպեդիայի խորությունն ու լուսաբանումը բարձր մակարդակի են։ Ընթեռնելիության վերաբերյալ մտահոգությունների մասին հետազոտություններ են հրատարակել Կլինիկական ուռուցքաբանության ամերիկյան միությունը, Հոգեբանական բժշկություն ամսագիրը (2012), իսկ Գաստրոէնտերոլոգիայի և լիարդաբանության եվրոպական ամսագիրը հրատարակել է հուսալիության մտահոգությունների մասին հետազոտություն։

Վիքիպեդիան բաց է անանուն և համագործակցված խմբագրման համար, այսպիսով հուսալիության վերաբերյալ գնահատականներում սովորաբար քննվում է կեղծ կամ ապակողմնորոշող տեղեկության ջնջման արագությունը։ IBM-ի հետազոտողների 2003 թվականի աշխատանքը ցույց տվեց, որ «վանդալիզմը սովորաբար վերացվում է չափազանց արագ, և օգտատերերի մեծ մասը չի տեսնում դրա հետևանքները», ըստ նրանց՝ «Վիքիպեդիան ունի ինքնաբուժման զարմանալի արդյունավետություն»։

Հրատարակվել են նաև որոշ օրինակներ, որտեղ կեղծ տեղեկությունը Վիքիպեդիայի հոդվածում մնացել է երկար ժամանակ։ 2005 թվականի մայիսին մի անանուն խմբագիր ստեղծել է Ջոն Սայգենթալերի մասին հոդված, որը պարունակում էր որոշ զրպարտիչ տվյալներ։ Սխալ տեղեկությունը հոդվածում մնացել էր չորս ամիս։ Ֆրանսերեն Վիքիպեդիայում մի հոդված նկարագրում էր «Léon-Robert de L'Astran»–ին որպես 18–րդ դարի հակաստրկային նավի սեփականատեր, ինչը հանգեցրեց նրան, որ նախագահի թեկնածու Սեգոլեն Ռուայալը գովաբանի նրան։ Սակայն հետագայում մի ուսանողի հետաքննությունը ցույց տվեց, որ հոդվածը խաբեություն է և de L'Astran–ը երբեք գոյություն չի ունեցել։

## Ծանոթագրություններ

Կատեգորիա:Վիքիպեդիա
Կարեն Բլիկսենի թանգարան (Քենիա)

**Կարեն Բլիկսենի թանգարան** (), գտնվում է Նայրոբիից տասը կիլոմետր հեռու Նյունգ բլուրների լանջին 1912 թվականին կառուցված ագարակի կենտրոնական շինությունում։ Դանիացի գրող Կարեն Բլիկսենն ապրել է այս տանը 1917-1931 թվականներին, և այն կոչել է  «Տուն անտառում» (*Mbogani*՝)։

## Թանգարանի մասին
Թանգարանում ցուցադրված են տան ներքին հարդարման առարկաներ, որոնք տիկին Մաթմիլանին է վաճառել Կարեն Բլիկսենը Աֆրիկայից մեկնելու ժամանակ։ Քենիայի կառավարությունը հետագայում դրանք գնել է թանգարանի համար։ Ցուցանմուշների մեջ է նաև Դենիս Ֆինչ Հաթթոնի գրապահարանը, որը սարքվել է նրա գումարով։ Կարեն Բլիքսենը գրապահարանի վրա Հաթթոնի անունով պղնձե ցուցանակ էր կպցրել; Հաթթոնը թաղված է տան ետևի բլրի վրա։

Ցուցադրության մի մասը նվիրված է «Աֆրիկայից» կինոնկարին, որի որոշ ռեկվիզիտներ փոխանցվել են թանգարանին։

Թանգարանը բաց է յուրաքանչյուր օր ժամը՝ 9:30-18:00։

## Ագարակի և տան պատմությունը
Շենքը, որտեղ տեղակայված է թանգարանը Նայրոբիից ոչ հեռու 1912 թվականին կառուցել է շվեդ ճարտարապետ Օկե Սյորգենը։

1917 թվականին Կարեն Բլիկսենն ու իր ամուսինը՝ Բրոր Ֆրեդրիկ ֆոն Բլիկսեն-Ֆիննեկեն գնել են ագարակը և սկսել են զբաղվել սուրճ աճեցնելով։ 1921 թվականին ամուսինները բաժանվել են և Կարենը շարունակել է մենակ ապրել ագարակում։ Ժամանակ առ ժամանակ մեկնել է Դանիա՝ հարազատներին այցելելու, որտեղ էլ 1921 թվականին ձևակերպել են ամուսնալուծությունը։ 1931 թվականին, երբ Կարենի սիրեկանը՝ Դենիս Ֆինչ Հաթթոնը զոհվել է ավիավթարից, Կարենը վերջնականապես հեռացել է Աֆրիկայից։ 1937 թվականին Իսակ Դինեսեն գրական կեղծանունով հրատարակել է «Աֆրիկայից» գիրքը, որի հիմքում իր կյանքն է ագարակում ապրելու տարիներին։ 1985 թվականին գրքի հիման վրա նկարահանվել է համանուն կինոնկար"։
 
Կարեն Բլիկսենից ագարակը գնել է Ռենե Մարտինը, որը կապիտալի ներդրման նպատակով ագարակը բաժանել է 20 ակրանոց հողատարածքների։ Արդյունքում Բլիկսենի ապրած տան շուրջ ձևավորվել է Նայրոբիի Կարեն արվարձանը։

1935 տունը գնել է գնդապետ Լլոյդը, որն ապրել է այնտեղ մինչև իր մահը, որից հետո տունն անցել է աղջկան։ Մի քանի տեր փոխելով 1964 թվականին Դանիայի կառավարությունը գնել է տունը և աանկախություն ստանալու առիթով նվիրել Քենիայի կառավարությանը։ ինչև 1985 թվականը օգտագործվել է որպես Սննդի քոլեջի տնօրենի տուն։ «Աֆրիկայից» կինոնկարի էկրան բարձրանալուց հետո Կարեն Բլիկսենի ժառանգության հանդեպ հետաքրքրությունը մեծացել է, և Քենիայի կառավարությունը տանը կազմակերպել է թանգարան, որը այցելուների առջև բացել է իր դռները 1986 թվականին։

## Ծանոթագրություններ

## Արտաքին հղումներ
* Քենիայի ազգային թանգարանների կայքը 

Կատեգորիա:1986 հիմնադրված թանգարաններ
Կատեգորիա:Գրական թանգարաններ
Կատեգորիա:Տուն-թանգարաններ
Կատեգորիա:Քենիայի թանգարաններ
Ֆրանսիայի բաց առաջնության կանանց մենախաղ 2016

[225px|մինի|աջից|[2016 թվականի Ֆրանսիայի բաց առաջնության կանանց մենախաղի մրցաշարի հաղթող Գարբինե Մուգուրուսան]]
[225px|մինի|աջից|[2016 թվականի Ֆրանսիայի բաց առաջնության կանանց մենախաղի մրցաշարի եզրափակիչի մասնակից Սերենա Ուիլյամսը]]
**Ֆրանսիայի բաց առաջնության կանանց մենախաղ 2016**, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի մայիսի 22-ից մինչև հունիսի 5-ը, Փարիզի  Stade Roland Garros-ի («Ռոլան Գարոս մազադաշտ») կորտում, Ֆրանսիա։

Սերենա Ուիլյամսը մրցաշարի գործող չեմպիոնն էր, սակայն եզրափակիչում պարտություն կրեց Գարբինե Մուգուրուսայից՝ 5-7, 4-6։ Ուիլյամսը փորձում էր գերազանցել Շտեֆի Գրաֆի Բաց դարաշրջանում սահմանած ռեկորդը՝ 22 հաղթանակ Մեծ Սաղավարտի մրցաշարերում։ Նա փորձում էր նաև դառնալ երկրորդ թենիսիստուհին՝ Շտեֆի Գրաֆից հետո, ով չորրորդ անգամ կնվաճեր կարիերային Մեծ Սաղավարտը։ Գարբինե Մուգուրուսան կարիերայում առաջին անգամ նվաճել է Մեծ Սաղավարտի մրցաշարի հաղթողի տիտղոսը և դարձել երկրորդ իսպանացի թենիսիստուհին՝ Արանչա Սանչես-Վիկարիոյից հետո, ով հաղթանակ է տարել Ֆրանսիայի բաց առաջնությունում։

Երեք վերին դասակարգվածները (Սերենա Ուիլյամս, Ագնեշկա Ռադվանսկա և Անժելիկա Քերբեր) մրցաշարի սկզբում պայքարի մեջ էին մտել աշխարհի թիվ 1 ռակետի կոչման համար։ Ուիլյամսը պահպանել է առաջին հորիզոնականը՝ մրցաշարի առաջին և չորրորդ շրջաններում Քերբերի և Ռադվանսկաի պայքարից դուրս մնալուց հետո։

Կիկի Բերթենսը դարձել է առաջին հոլանդացի թենիսիստուհին, ով հասել է Մեծ Սաղավարտի մրցաշարի կիսաեզրափակիչ, քանի որ Բեթի Սթովեն այդ փուլին հասել է 1977 թվականի ԱՄՆ բաց առաջնությունում։

## Դասակարգում

## Հիմնական ցանց
* Հապավումներ
**Q - Որակավորված
**WC - Wild card, Ջոկեր
**LL - Երջանիկ անհաջողակ
**PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Պաշտոնական կայք
* Լուսանկարներ Ռոլան Գարոսից 
* Ֆրանսիայի բաց առաջնության կանանց մենախաղի հիմնական ցանց
* Կանանց մենախաղի արդյունքներ
* Ֆրանսիայի բաց առաջնության կանանց մենախաղի հաղթողներ և եզրափակիչի մասնակիցներ

Կատեգորիա:2016 կանանց թենիսում
Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
Կատեգորիա:Ֆրանսիայի թենիսի բաց առաջնություն
Գյուլհանե այգի

**Գյուլհանե այգի** (; պարսկերեն`  *Gul<u>kh</u>āna* — *վարդերի տուն*), Ստամբուլի պատմական զբոսայգիներից մեկը, որը գտնվում է Էմինյոնյու թաղամասում։ Գտնվում է Թոփքափը ամրոցի հարակից տարածքում։ Ամրոցի հարավային դարպասներից կարելի է մուտք գործել դեպի Գյուլհանե այգի։ Սա Ստամբուլի ամենահին և ամենամեծ այգիներից մեկն է։

## Նկարագրություն
Այգու արևմտյան հատվածում` Թոփքափը ամրոցի ձիանոցներում է գտնվում Ստամբուլի իսլամական գիտության և տեխնիկայի թանգարանը։ Այն բացվել է 2008 թվականի մայիսին` այն ժամանակվա վարչապետ, ներկայումս Թուրքիայի նախագահ Ռեջեփ Թայիփ Էրդողանի կողմից։ Թանգարանում ցուցադրվում է VIII-XVI դարերի 140 հայտնագործված իրերի կրկնօրինակներ, որոնք վերաբերում են աստղագիտության, աշխարհագրության, քիմիայի, երկրագիտության, օպտիկայի, բժշկության, ֆիզիկայի և ռազմարվեստի ոլորտներին։

Այգու հյուսիսային հատվածում կանգնեցված է 18 մետրանոց գոթական սյունը, որը կանգնեցվել է III- IV դարերում` ի նշան գոթերի դեմ հաղթանակի։ Սա Ստամբուլի ամենահին կառույցն է, որը պահպանվել է մինչ օրս։

## Ապագա
Նախկին զորանոցները, որոնք գտնվում են այգու տարածքում, ապագայում պլանավորվում է վերածել մշակութային կենտրոնի, որտեղ կգործի գրադարան և ցուցադրասրահ, ինչպես նաև գորգերի արհեստանոց (): Կտրվեն նաև ձեռագործության դասեր։

## Պատկերասրահ

Topkapi2.JPG|Գյուլհանե այգին Թոփքափը ամրոցից
Alay Kiosk Istanbul March 2008b.JPG|Այստեղից սուլթանը դիտել է քաղաքը, ներկայումս այստեղ սրճարան է
Goth Column Gulhane Istanbul March 2008b.JPG|Գոթական սյունը
Istanbul Museum of The History of Science and Technology in Islam.jpg|Իսլամական գիտության և տեխնիկայի թանգարան
Парк перед дворцом Топкапы.JPG|Գյուլհանե այգու գլխավոր ծառուղին


## Տես նաև
* Թոփքափը ամրոց
* Գոթական սյուն
* Օսմանյան ճարտարապետություն

## Ծանոթագրություններ

## Գրականություն
* *Necipoğlu Gülru* Architecture, ceremonial, and power: The Topkapi Palace in the fifteenth and sixteenth centuries. — Кембридж, Массачусетс: The MIT Press, 1991. — С. 336. — ISBN 0-262-14050-0.
* *Fanny Davis* Palace of Topkapi in Istanbul. — 1970. ASIN B000NP64Z2

## Արտաքին հղումներ
* Գյուլհանե այգու լուսանկարները

Կատեգորիա:Ստամբուլի այգիներ
Կատեգորիա:Ստամբուլի շենքեր և կառույցներ
Կատեգորիա:Ֆաթիհ
Աշտարակը (տարոյի քարտ)

մինի|Պիդմենտեզի տարո, Աշտարակ, 1865
**Աշտարակ (XVI)** (ներկայումս ամենատարածված անվանումը), մեծ արկանների 16-րդ քարտը։ Այն որպես խաղաթուղթ օգտագործվում է 15-րդ դարից, իսկ գուշակության համար՝ 19-րդ դարից սկսած։

## Պատմություն
ձախից|մինի|314x314փքս|Բելգիական տարոյի քարտի վրա պատկերված է ծառ որին կայծակ է հարվածում:
Տարոյում Աշտարակը հաջորդում է Դև խաղաթղթին և կապվում է հանկարծակի, կործանիչ և ճգնաժամային փոփոխության հետ։ Ավելի վաղ կապուկներում, օրինակ՝ Վիսկոնտի-Սֆորցայի տարոյում այս քատը բացակայում է։ Որոշ խաղի համար նախատեսված տարոյի կապուկներում խաղաթուղթը խաղալիս ուղղակի բաց են թողնում։

Մյուս տարոյի կապուկներում այս քարտն առկա է, որտեղ ունի տարբեր անվանում և դիզայն։ Մինքիատե կապուկում այս քարտի վրա պատկերված են երկու մերկ կամ քիչ հագնված մարդիկ, որոնք կանգնած են վառվող շինության դռան մոտ։ Որոշ բելգիական տարոներում և Ժակ Վիևիլի 17-րդ դարի տարոյի կապուկում քարտն անվանվում է *La Foudre* կամ *La Fouldre*, («Կայծակ»), որի վրա պատկերված է ծառ, որին կայծակ է հարվածում։ Մերսելի տարոյում այս երկու քարտերի պատկերները միացված են. այստեղ պատկերված է այրվող աշտարակ, որին կայծակ է հարվածում։ Ուեյթի տարբերակում առկա է նաև կրակի հուր՝ եբրայերեն յոդ տառի տեսքով։

Պատկերը մեկնաբանվում է տարբեր կերպ։ Օրինակ, այն կապում են աստվածաշնչյան Բաբելոնի աշտարակի պատմության հետ, որտեղ աստված ավերում է մարդկության կառուցած աշտարակը։ Այն կապվում է նաև Քրիստոսի երկրորդ գալստյան պատմության հետ։ Քարտի Մինքիանտե տարբերակը հնարավոր է ներակայացնում է Ադամի և Եվայի պատմությունը՝ Եդեմի այգում։

## Սիմվոլիզմ
Աշտարակը սովորաբար մեկնաբանվում է որպես վտանգ, ճգնաժամ, ավերում, աղետ կամ ազատում։

## Ծանոթագրություններ

Կատեգորիա:Մեծ արկաններ
Գևորգ Մադոյան (այլ կիրառումներ)

**Գևորգ Մադոյան** անուն-ազգանունով հայտնի են հետևյալ անձինք.

* Գևորգ Արշակի Մադոյան (1911 - 1990), ուսուցիչ ու լրագրող, 19-րդ դարի ազատագրական շարժումների ակտիվ մասնակից։
* Գևորգ Արշակի Մադոյան (ծն.` 1969), հայագետ։
Սարսուելա թատրոն

**Սարսուելա թատրոն** (), թատրոն Իսպանիայի մայրաքաղաք Մադրիդում։ Թատրոնը հիմնականում նվիրված է սարսուելային (իսպանական ավանդական երաժշտական թատրոնի ժանր), ինչպես նաև օպերետին և մենահամերգներին։

1994 թվականին ընդգրկվել է Իսպանիայի մշակութային ժառանգությունների ցանկում ():

## Պատմություն
Թատրոնի շենքը իսպանական լիրիկական ընկերության նախաձեռնությամբ նախագծել է ճարտարապետ Խերոնիմո դե լա Գանդարան, կառուցել է Խոսե Մարիա Սանչես Գալարտը՝ Իսպանիայի մայրաքաղաքում օպերետային ներկայացումների համար տարածք ապահովելու նպատակով։ Նախագծվել է Միլանի Լա Սկալա թատրոնի մոդելով։ Հանրության համար բացվել է 1856 թվականի հոկտեմբերի 10-ին՝ Իսպանիայի թագուհի Իզաբելլա II-ի ծննդյան օրը։ Անվանումը գալիս է սարսուելա բառից՝ թատրոնի տեսակ, որտեղ միմյանց հաջորդում են խոսելու և երգելու տեսարանները։ Թատրոնի ձևավորմանը խթանել են Ֆրանցիսկո Ասենխո Բարբիերին, Ռաֆայել Կալեխա Գոմեսը, Խոակին Գաստամբիդեն, Ռաֆայել Էռնանդոն, Խոսե Ինսենգան, բարիտոն Ֆրանսիսկո դե Սալասը, Լուիս դե Օլոնան, կոմպոզիտոր Կրիստոբալ Ուդրիդը, բանկիր Ֆրնասիսկո դե լաս Ռիվասի գլխավորությամբ։
մինի
19-րդ դարի երկրորդ կեսին Սարսուելա թատրոնը դարձել է Մադրիդի առաջատար օպերային թատրոն, որտեղ բեմադրվել են բազում գլուխգործոցներ։ 1909 թվականի նոյեմբերի 9-ին թատրոնի շենքը տուժել է հրդեհից։ Վերակառուցման ժամանակ կրճատվել է փայտի և մետաղի կիրառումը։ 1914 թվականին մաեստրո Լունան իր նվագախմբի հետ վերաբացել է թատրոնը։ Երբ 1925-1997 թվականներին Տեատրո Ռեալը փակվեց, ամբողջ ժամանակահատվածում Սարսուելա թատրոնը մնաց Մադրիդի առաջատար վայրը, որտեղ տեղի էին ունենում առավել խոշոր օպերային իրադարձությունները։ Թատրոնի ռեզիդենտ համույթը Մադրիդի համայնքային նվագախումբն է ():

Ի սկզբանե թատրոնի առաստաղին պատկերված են եղել նկարիչներ Ֆրանսիկո Էռնանդես Տոմեի և Մանուել Կաստելյանոսի աշխատանքներից, որոնք 1956 թվականի վերանորոգման և կառուցվածքային փոփոխությունների ժամանակ ոչնչացվել են։ Իսպանիայի գրողների և հրատարակիչների միությունը ձեռք է բերել թատրոնը, թեև ճակատային և ինտերիերի հարդարանքները չեն պահպանվել։ Ավելի ուշ թատրոնը դարձել է պետության սեփականությունը։ 1984 թվականին Իսպանիայի մշակույթի նախարարությունը Մադրիդում օպերային թատրոնի բացակայության առկայությամբ ընդլայնեց թատերական գործունեության շրջանակը։ Բացի սարսուելայից օպերայում ընդգրկվեց նաև ֆլամենկո և այլ պարեր։ 1998 թվականից թատրոնի շենքին տրվել է ժառանգության կարգավիճակ և այն կրկին վերակառուցվել է՝ վերականգնելով բնօրինակ կառուցվածքի և ձևի շատ տարրեր։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1856 կառուցումն ավարտված թատրոններ
Կատեգորիա:Իսպանիայի թատրոններ
Ֆրանսիայի բաց առաջնության տղամարդկանց զուգախաղ 2016

225px|մինի|աջից|Մրցաշարի հաղթող Ֆելիսիանո Լոպեսը
225px|մինի|աջից|Մրցաշարի հաղթող Մարկ Լոպեսը
**Ֆրանսիայի բաց առաջնության տղամարդկանց զուգախաղ 2016**, թենիսի տղամարդկանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի մայիսի 22-ից մինչև հունիսի 5-ը, Փարիզի  Stade Roland Garros-ի («Ռոլան Գարոս մազադաշտ») կորտում, Ֆրանսիա։

Իվան Դոդիչը և Մարսելո Մելոն հանդիսանում էին գործող չեմպիոններ, սակայն կիսաեզրափակիչում պարտվել են Ֆելիսիանո Լոպեսին և Մարկ Լոպեսին։

Այնուհետև Լոպեսները եզրափակիչում 6-4, 6-7(6-8), 6-3 հաշվով հաղթել են Բոբ և Մայքլ Բրայան եղբայրներին և դարձել մրցաշարի հաղթողները։

## Դասակարգում

## Հիմնական ցանց
* Հապավումներ
**Q - Որակավորված
**WC - Wild card, Ջոկեր
**LL - Երջանիկ անհաջողակ
**PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4







### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք
* Լուսանկարներ Ռոլան Գարոսից 
* Ֆրանսիայի բաց առաջնության տղամարդկանց զուգախաղի հիմնական ցանց
* Տղամարդկանց զուգախաղի արդյունքներ

Կատեգորիա:Ֆրանսիայի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Բելա (այլ կիրառումներ)

**Բելա**, կարող է վերաբերել՝
* Բելա - գյուղ հյուսիսարևելյան Ալբանիայում։ Ընդգրկված է Կուկասի շրջանի Զապոդի համայնքի կազմում
* Բելա - գյուղ Ռուսաստանի Նովգորոդի մարզի Ստարոռուսկի շրջանի կազմում
Վահագն Վիշապաքաղի հուշարձան (Երևան, Վաղարշյան փողոց)

**Վահագն Վիշապաքաղի հուշարձան**, գտնվում է Երևանի Արաբկիր համայնքում՝ Վաղարշյան փողոցի  թիվ 12 շենքի բակում։ Հուշարձանը տեղադրվել է 1985 թվականին։ Ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։

Վահագն Վիշապաքաղի մեկ այլ հուշարձան գտնվում է Երևանում` Ծովակալ Իսակովի պողոտայի և Սեբաստիայի փողոցի խաչմերուկի հատվածում (քանդակագործ՝ Կառլեն Նուրիջանյան)։
 
## Հեղինակներ
* Քանդակագործ՝ Վահե Հարությունյան
* Ճարտարապետ՝ Արմեն Աղալյան, Գրիգորի Գրիգորյան

## Պատկերասրահ

Վահագն Վիշապաքաղ (2).JPG
Վահագն Վիշապաքաղ (5).JPG


## Տես նաև
* Վահագն Վիշապաքաղի հուշարձան (Երևան, Էջմիածնի խճուղի)

Կատեգորիա:Երևանի հուշարձաններ